“Dit vervul my hart en siel op ’n manier wat ’n glanslewe nie meer doen nie. En as ek moet kies, kies ek gesinstyd,” sê sy met ’n salig tevrede uitdrukking op haar gesig.
Sy lyk soos altyd lieflik vir ’n spesiale Huisgenoot-fotosessie in die gesin se elegante huis in die gesogte Kaapse voorstad Kampsbaai.
“As ’n model en Mej. Suid-Afrika is ’n mens effens selfsugtig omdat alles om jou draai. Wanneer jy kinders kry, is dit ’n 180°-ommeswaai.